Škoda 15Tr

A **Škoda 15Tr** egy csehszlovák (később cseh) gyártmányú magas padlós csuklós trolibusz, melyet 1988 és 2004 között gyártottak, prototípusai a '80-as évek közepén készültek, 1995 óta a digitális kijelzőkkel ellátott, modernizált 15TrM-et gyártják a Skoda ostrovi üzemében. A helyi közlekedési társaságok által korszerűsített, eredetileg 15Tr-nek gyártott trolibuszok típusjelzése 15TrR. Magyarországon a Szegedi Közlekedési Társaságnál teljesít szolgálatot 25 darab.

## Felépítés

A 15Tr felépítése nem sokban tér el a szóló 14Tr-től. Ez volt az első csehszlovák gyártmányú csuklós trolibusz (a szintén csuklósnak tervezett 10Tr sosem készült el, a Škoda-Sanos S200Tr pedig csehszlovák-jugoszláv együttműködés eredménye volt).
A trolibusz négyajtós, háromtengelyes jármű, ahol a középső és hátsó tengely van hajtással ellátva. A menet és fékvezérlés elektronikus kivitelű.

A jármű kocsiszekrénye két, hangtompító burkolattal ellátott csuklóművel összekötött részből áll. A hajtómű és a segédüzemi berendezések mindkét kocsirészre fel vannak szerelve.

A jármű belső világítása gázkisüléses lámpákkal van ellátva. A járművezető fizikai igénybevételét jelentősen csökkenti a hidraulikus kormányszervó berendezés. A fokozat nélküli elektronikus hajtásvezérléssel ellátott soros motorok sima indítást tesznek lehetővé állandó gyorsulás mellett, a motor fordulatszáma által meghatározott sebességig. A sebesség további növelése két lépésben történik, mezőgyengítéses gyorsítással, amíg a jármű eléri a legnagyobb sebességét. Egy elektrodinamikus fékrendszer a sima, fokozat nélküli fékezést biztosítja, megállítása a pneumatikus fékrendszer segítségével történik.

Az első szériák még osztott első szélvédőkkel érkeztek, a későbbieknek már egyben van az egész.
Eredetileg minden 15Tr piros-krémszínű festést kapott, mert minden csehszlovák közlekedési társaság ezt használta.
Škoda 15Tr trolik először a České Budějovice – Temelin útvonalon álltak forgalomba.

## Technikai adatok

* Hossz: 17,36 m
* Szélesség: 2,5 m
* Magasság: 3,41 m
* Jármű tömege üresen: 15,8 tonna
* Férőhelyek száma: 150
	+ Ülőhelyek száma: 45
	+ Állóhelyek száma: 100
* Motorok teljesítménye: 2 × 100 - 2 × 120 kW
* Legnagyobb sebesség: 65 km/h

## Prototípus

A 15Tr első két prototípusát 1983-ban készítették, ezeknek részben eltérőek voltak az elektromos berendezései, mint a végleges változatoknak. A gyártói tesztek után az első proto 1984-ben és 85-ben 500-as pályaszámmal tesztüzemben állt Pilsen városában.
1987 és 88 közt még két prototípust gyártottak le, ezek már utasokat is szállítottak a tesztmeneteik alatt.

## Modernizáció és újjáépítés

Sok 15Tr-t újítanak fel, ezek digitális kijelzőket, teljesen átépített, modernizált belsőteret, új áramszedőket kapnak, ezeket a 15TrR típusjelzéssel látják el.

## Üzemeltetők

1983 és 2004 közt körülbelül 600 darab készült el ezekből a trolikból.

A táblázat csak a gyártótól újonnan vásárolt trolikat tartalmazza, a különböző városok jelenlegi troliparkja ettől eltérhet.

## Magyarországi használata

Škoda trolibuszok Magyarországon kizárólag Szegeden, a Szegedi Közlekedési Kft. állományában közlekednek, ebből kifolyólag 15Tr típusúak is csak itt fordulnak elő. Az első 11 darabot újan, a többit használtan szerezték be. Pályaszámok: T-600-T-626.
Az első trolik selejtezése 2016. augusztus 22-én történt meg, ekkor kettő darabot állítottak le.,
Jelenleg (2021-ben) az önkormányzati cég állományában 24 darab Škoda 15Tr típusú trolibusz szerepel.

## Jegyzetek

1. ↑ https://transphoto.org/list.php?cid=246&mid=456
2. ↑ https://transphoto.org/list.php?cid=246&mid=1093
3. ↑ https://szkt.hu/jarmuveink#trolibuszok

* [[Fájl:
	+ [[Fájl:Végtelen ciklus a következő sablonban: Sablon:Portál/speciális|25x25px|Közlekedés]] **[[Portál:Közlekedés|Végtelen ciklus a következő sablonban: Sablon:Portál/speciális]]**
	• összefoglaló, színes tartalomajánló lap|25x25px|Közlekedés]] **[[Portál:Közlekedés|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Közlekedés]]** [[Portál:Közlekedés|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]
* **[[Fájl:**
	+ **[[Fájl:Végtelen ciklus a következő sablonban: Sablon:Portál/speciális|25x25px|Csehország]]** [[Portál:Csehország|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap|25x25px|Csehország]] **[[Portál:Csehország|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Csehország]]** [[Portál:Csehország|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]